На почетку Филипове владавине, односи између два града били су добри. Олинт је, знајући за Филипова настојања да освоји Халкидики, још 358. године п. н. е. ступио у савез са Атином. Желећи да избегне атинско-олинтски савез, Филип ступа у преговоре са Олинтом и повлачи вешт дипломатски потез подаривши Олинту Потидеју за коју је град био веома заинтересован. Међутим, зближавање односа спречило је избијање Трећег светог рата.